PATVIRTINTA

 Trakų lopšelio – darželio ,,Obelėlė“

 direktoriaus 2017m. balandžio 6d. įsakymu Nr. V-22

**TRAKŲ LOPŠELIS – DARŽELIS ,,OBELĖLĖ“**

**SMURTO IR PATYČIŲ PREVENCIJOS IR INTERVENCIJOS VYKDYMO**

**TVARKA**

**I.BENDROSIOS NUOSTATOS**

1. Trakų lopšelio – darželio ,,Obelėlė“ (toliau–lopšelis - darželis) smurto ir patyčių prevencijos ir intervencijos vykdymo tvarka (toliau–tvarka) parengta vadovaujantis smurto ir patyčių prevencijos įgyvendinimo rekomendacijomis, patvirtintomis Lietuvos Respublikos švietimo ir mokslo ministro 2017 m. kovo 22 d. įsakymu Nr.V-190 „Dėl smurto prevencijos įgyvendinimo mokyklose rekomendacijų patvirtinimo“.

2. Ši tvarka nustato lopšelio - darželio direktoriaus, pedagogų, kitų darbuotojų, Vaiko gerovės komisijos, ugdytinių, jų tėvų (globėjų, rūpintojų) veiklą, sukuriant sveiką, saugią, užkertančią kelią bet kokioms smurto ir patyčių apraiškoms įstaigoje.

3.**Lopšelio - darželio vertybės**: lopšelis - darželis puoselėja pozityvias vertybės ir bendruomeniškumą - mandagumą, paslaugumą, rūpinimąsi kitais, pagarbą, pasitikėjimą, lygiateisiškumą ir kt.

4. **Elgesio normos**: lopšelis - darželis susitaria ir veiklos dokumentuose reglamentuojamas pozityvus/ laukiamas ir neleistinas ugdytinių elgesys, numatomi ugdytinių motyvavimo ir skatinimo už pozityvų elgesį priemonės, jie yra žinomi ir jais naudojasi visa bendruomenė.

5. **Tvarkos tikslas** – sukurti saugią, vaiko auginimui ir ugdymuisi palankią aplinką lopšelyje - darželyje, kurioje vaikai jaučiasi gerbiami, priimti, saugūs, jų nuomonė išklausoma ir vertinama, užkirsti kelią smurtui ir patyčioms.

6. Tvarka remiasi šiais principais:

6.1. visa lopšelio - darželio bendruomenė - administracijos darbuotojas, pedagogas, švietimo pagalbos specialistas ar kitas darbuotojas, tėvai, vaikai, pastebėjęs ar sužinojęs apie smurtą ar patyčias, turi reaguoti ir jas stabdyti;

6.2. darbuotojai veiksmų imasi visais atvejais, nepriklausomai nuo pranešančiųjų apie smurtą ar patyčias amžiaus ir pareigų;

6.3. kiekvienas lopšelio - darželio bendruomenės narys geba tinkamai reaguoti patyčių situacijoje.

7. Tvarkoje vartojamos sąvokos:

7.1 **Patyčios** – tai psichologinę ar fizinę jėgos persvarą turinčio asmens ar asmenų grupės tyčiniai, pasikartojantys veiksmai, siekiant pažeminti, įžeisti, įskaudinti ar kaip kitaip sukelti psichologinę ar fizinę žalą kitam asmeniui;

7.1.1. **žodinės patyčios**: pravardžiavimas, grasinimas, ujimas, užgauliojimas, užkabinėjimas, erzinimas, žeminimas ir kt.;

7.1.2. **fizinės patyčios**: mušimas, spardymas, spaudimas, dusinimas, užkabinėjimas, turtinė žala, tempimas, stūmimas ir kt.;

7.1.3. **socialinės patyčios**: socialinė izoliacija arba tyčinė atskirtis, gandų skleidimas ir kt.;

7.1.4. **elektroninės patyčios**: skaudinančių ir gąsdinančių asmeninių tekstinių žinučių ir/ar paveikslėlių siuntinėjimas, viešų gandų skleidimas, asmeninių duomenų ir komentarų skelbimas, tapatybės pasisavinimas, siekiant sugriauti gerą vardą arba santykius, pažeminti ir kt.;

7.2. **patyčias patiriantis vaikas** – ugdytinis, iš kurio yra tyčiojimąsi;

7.3. **besityčiojantis/ skriaudėjas** – vaikas ar suaugęs, iniciuojantis ir vykdantis patyčias ir/ar prisidedantis prie jų;

7.4. **patyčias patiriantis suaugęs** – lopšelio - darželio darbuotojas iš kurio tyčiojasi kitas darbuotojas ar ugdytinis;

7.5. **patyčių stebėtojas** – ugdytinis ar suaugęs bendruomenės narys, matantis ar žinantis apie patyčias;

7.6. **smurto ar patyčių prevencija** – veikla, skirta smurto ar patyčių rizikai mažinti, imantis mokyklos bendruomenės narių (ugdytinių, administracijos, pedagogų, kitų darbuotojų, tėvų (globėjų) ugdymo, informavimo, mokymo ir kitų priemonių;

7.7. **smurto ar patyčių intervencija** – visuma priemonių, taikomų smurto ar patyčių atveju, visiems patyčių dalyviams (patiriantiems, besityčiojantiems, stebėtojams), įtraukiant tėvus (globėjus, rūpintojus);

7.8. smurto ar patyčių prevencijos ir intervencijos stebėsena – patyčių situacijos lopšelyje – darželyje stebėjimas, renkant, analizuojant faktus ir informaciją, šio reiškinio geresniam pažinimui bei valdymui.

**II. SMURTO, PATYČIŲ STEBĖSENA IR PREVENCIJA**

8. **Prevencija** – tai priemonės ir būdai, kuriais siekiama sukurti saugų lopšelį - darželį; tai nuolatinis procesas, per įsivertinimą nustatomos problemos ir numatomi tolesni veiksmai, kaip jas spręsti.

9. **Prevencinė veikla ir valdymas**:

9.1. lopšelio - darželio direktorius atsako už šių rekomendacijų įgyvendinimą lopšelyje - darželyje, sveiką, saugią, užkertančią kelią smurtui ir patyčioms aplinką, metinio smurto ir patyčių prevencijos plano parengimą, tvirtinimą ir vykdymą;

9.2. smurto ir patyčių prevencijos ir intervencijos vykdymo tvarkos įgyvendinimą koordinuoja direktoriaus paskirta Smurto ir patyčių prevencijos ir intervencijos Vykdymo grupė (toliau – Vykdymo grupė):

9.3. direktorius kasmet įsakymu paskiria Vykdymo grupės vadovu ir nariais 3 (ar daugiau) Vaiko gerovės komisijos narius;

9.4. **Vykdymo grupė:**

9.4.1. atlieka lopšelio - darželio bendruomenės veiklos įsivertinimą ir apibendrina rezultatus;

9.4.2. atlieka lopšelyje – darželyje fiksuotų pranešimų apie smurtą ir patyčias analizę;

9.4.3 remdamasi įsivertinimo rezultatais ir pranešimų apie smurtą ir patyčias duomenimis, rengia smurto ir patyčių prevencijos ir intervencijos priemonių planą;

9.4.4 teikia smurto ir patyčių prevencijos ir intervencijos priemonių plano projektą svarstyti Vaiko gerovės komisijoje;

9.4.5. teikia siūlymus lopšelio - darželio direktoriui dėl smurto ir patyčių prevencijos ir intervencijos priemonių įgyvendinimo įstaigoje, pedagogų ir darbuotojų kvalifikacijos tobulinimo ir kitais klausimais;

9.4.6. atlieka kitus lopšelio - darželio smurto ir patyčių prevencijos ir intervencijos vykdymo numatytus veiksmus.

10.**Darbuotojų pareigybių aprašuose** numatyta atsakomybė už emociškai saugios ugdymosi aplinkos lopšelyje - darželyje puoselėjimą, reagavimą į smurtą ir patyčias pagal lopšelio - darželio nustatytą tvarką.

11. **Lopšelio - darželio pedagogai**, **kiti darbuotojai** pagal paskirstytas atsakomybes įgyvendina numatytas priemones. Priemonių įgyvendinimą koordinuoja Vaiko gerovės komisijos pirmininkas.

12. **Direktoriaus pavaduotojas ugdymui, grupių auklėtojos** kasmet išanalizuoja ir apibendrina turimus pranešimus apie patyčias, informuoja Vaiko gerovės komisiją apie prevencijos ir intervencijos taikomų priemonių rezultatus grupėje, teikia kitą svarbią informaciją, susijusia su patyčiomis.

13. **Ugdytinių pozityvių vertybių formavimas**:

13.1. ugdytiniai dalyvauja kuriant pozityvų lopšelio - darželio mikroklimatą, jų nuomonė ir pasiūlymai, poreikiai yra išklausomi, vertinami, skatinamas vaikų saviraiškus dalyvavimas ugdymo veiklose.

14. Skatinamas **tėvų dalyvavimas** kuriant saugią ugdymosi aplinką įtraukiant tėvus į planavimą, vertinimą, įgyvendinimą.

15. Vykdomas tėvų konsultavimas ir informavimas patyčių ir smurto prevencijos, saugios aplinkos mokykloje kūrimo klausimais.

**III. SMURTO, PATYČIŲ INTERVENCIJA**

16.**Intervencija** numato lopšelio – darželio direktoriaus, pavaduotojų, pedagogų, kito personalo, tėvų koordinuotų veiksmų, nukreiptų į smurto ir patyčių stabdymą visumą. (Reagavimo į patyčias planas pridedamas, 1 priedas)

17. **Visi lopšelio - darželio darbuotojai:**

17.1. reaguoja į smurtą ir patyčias nepriklausomai nuo smurto ir patyčių formos, turinio, lyties, amžiaus, socialinio statuso, religinės ar tautinės priklausomybės ar kitų ypatybių;

17.2. administracijos darbuotojas, pedagogas, auklėtojų padėjėjas, kitas personalo darbuotojas: reaguodamas įsikiša įtarus ir/ar pastebėjus smurtą ar patyčias – nutraukia bet kokius įtarimą keliančius veiksmus;

17.3. jei vaikui reikia pagalbos, kreipiasi į pagalbą galinčius suteikti asmenis (tėvus/globėjus), lopšelio - darželio darbuotojus ar institucijas (policija, greitoji pagalba ir kt.);

17.4. nedelsiant, ne vėliau kaip kitą dieną informuoja direktoriaus pavaduotoją ugdymui, Vaiko gerovės komisijos pirmininką ar grupės auklėtoją apie įtariamas ir/ar įvykusias patyčias, elektroninių patyčių atveju pateikia išsaugotus įrodymus.

18. **Grupės auklėtojas** gavę informaciją ar pats nustatęs įtariamus ir/ar įvykusius smurtą ar patyčias:

18.1. išsiaiškina situaciją, jeigu reikia, nustato ar tai smurto, ar patyčių atvejis;

18.2. imasi pedagoginio poveikio priemonių smurto ir patyčių dalyvių atžvilgiu – pokalbis, elgesio taisyklių priminimas ir kt.;

18.3. informuoja tėvus (globėjus) jeigu reikia, vykdo pokalbį su tėvais (globėjais);

18.4. vykdo tolesnę smurto ir patyčių situacijos stebėseną;

18.5. pildo Pranešimo apie patyčias formą (2 priedas), ją tiesiogiai duoda Vykdymo grupės pirmininkui, socialiniam pedagogui.

19. **Vykdymo grupės pirmininkas**, socialinis pedagogas priėmęs užpildytą formą registruoja įvykį Patyčių registracijos žurnale:

19.1. nesibaigus patyčių situacijai, imasi spręsti smurto, patyčių atvėjus;

19.2. esant sudėtingesnei situacijai, inicijuoja Vykdymo grupės posėdį, o prireikus ir Vaiko gerovės komisijos posėdį.

20. **Vaiko gerovės komisija**, įvertinusi turimą informaciją:

20.1. nustato veiksmų planą – individualūs pokalbiai su skriaudėju, skriaudžiamuoju, stebėtojais, jų tėvais; psichologinės, pedagoginės, socialinės pagalbos skyrimas ir kt.; supažindina skriaudėją ir jo tėvus (globėjus) su pasekmėmis, jeigu nebus vykdomos priemonės situacijai keisti;

20.2.teikia informacija lopšelio – darželio direktoriui apie esamą situaciją;

20.3. vykdo plane numatytas veiklas, stebi, analizuoja, organizuoja pakartotinus susirinkimus situacijos įvertinimui.

21. Administracijos atstovui, auklėtojui, kitam pedagogui, auklėtojo padėjėjui, kitam personalo darbuotojui, tėvams pavartojus smurtą prieš vaiką, pasityčiojus iš vaiko, asmuo, pastebėjęs ir/ar įtaręs patyčias, turėtų informuoti direktorių ar direktoriaus pavaduotoją, kurie imasi lopšelio – darželio tvarkos apraše ar kituose lopšelio – darželio dokumentuose nustatytų veiksmų.

22. Direktorius, direktoriaus pavaduotojas, sužinojęs apie lopšelio – darželio darbuotojo patiriamas patyčias arba lopšelio – darželio darbuotojo tyčiojimąsi, nedelsiant imasi priemonių, numatytų lopšelio – darželio tvarkoje.

**IV. BAIGIAMOSIOS NUOSTATOS**

23. Visi dokumentai, esantys vaiko asmens byloje, ir duomenys, susiję su vaiku ir jo asmeniniu gyvenimu yra konfidencialus ir naudojami tik tiek, kiek tai būtina atsakingiems fiziniams ar juridiniams asmenims atlikti pavestas funkcijas, užtikrinti vaiko teises ir teisėtus interesus.

24. Kiekvienų mokslo metų pabaigoje atliekama anoniminė ugdytinių, jų tėvų ir pedagogų, darbuotojų apklausa, siekiant išsiaiškinti patyčių situaciją lopšelyje – darželyje. Duomenys apibendrinami ir pagal gautus rezultatus sudaromas veiklų planas kitiems mokslo metams.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Trakų lopšelyje – darželyje ,,Obelėlė“

 Smurto ir patyčių prevencijos ir intervencijos

 vykdymo tvarkos aprašo

 2 priedas

**TRAKŲ LOPŠELIS – DARŽELIS ,,OBELĖLĖ“**

**PRANEŠIMO APIE PATYČIAS FORMA**

\_\_\_\_\_\_\_\_\_\_\_\_\_\_\_\_\_\_\_\_

(data)

**Bendrieji duomenys:**

|  |  |
| --- | --- |
| Kam pranešta apie patyčias: |  |
| Kas pranešė apie patyčias: |  |
| Kada įvyko patyčios (data, val.): |  |
| Kur įvyko patyčios: |  |
| Kokia patyčių forma naudota ar įtariama, kad buvo naudota: |
| □ **Fizinės**: vaiko užgauliojimas veiksmais (pargriovimas, įspyrimas, kumštelėjimas, spjaudymas, daiktų atiminėjimas ar gadinimas, plaukų pešiojimas ir pan.;□ **Socialinės**: įvairūs gąsdinantys, bauginantys gestai, ignoravimas, siekiant parodyti, kad vaikas yra nepageidaujamas ar atstumiamas ir pan.;□ **Elektroninės**: patyčios vykstančios elektroninėje erdvėje; □ **Kiti pastebėjimai** (įrašyti) ................................................................................................................... ................................................................................................................................................................... |
| Ar yra žinoma kad tai ne pirmas kartas |  |

**Duomenys apie patyčių dalyvius:**

|  |  |
| --- | --- |
| Vaiko, patyrusio patyčias vardas, pavardė, amžius, grupė: |  |
| Vaiko/-ų, kuris tyčiojosi vardas, pavardė, amžius, grupė: |  |
| Vaiko/-ų stebėjusio patyčias vardas, pavardė, amžius, grupė |  |

**Išsamesnė informacija apie įvykį:**

|  |
| --- |
|  |

**Lopšelio – darželio pedagogo ar kito darbuotojo elgesys šioje patyčių situacijoje:**

|  |
| --- |
|  |

**Veiksmų po įvykio, planas su**: (pildo grupės auklėtojas, kartu su pagalbos vaikui specialistu)

|  |  |
| --- | --- |
| Vaikų patyrusiu patyčias: |  |
| Vaikų, kuris tyčiojasi: |  |
| Stebėtojas: |  |
| Patyčių dalyvių tėvais: |  |
| Kitais lopšelio – darželio darbuotojais: |  |
| Kita (įrašyti): |  |

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

 Užpildžiusio asmens vardas, pavardė (parašas)

 Trakų lopšelyje – darželyje ,,Obelėlė“

 Smurto ir patyčių prevencijos ir intervencijos

 vykdymo tvarkos aprašo

 1 priedas

**TRAKŲ LOPŠELIO – DARŽELIO ,,OBELĖLĖ“**

**REAGAVIMO Į PATYČIAS PLANAS**